Gales

Ang Gales o Wales ay isang kaharian ng United Kingdom o Nagkakaisang Kaharian ng Gran Britanya at Hilagang Irlanda.

 Ang lupain 

Isang tangos ang lupaing kinalalagyan ng Gales na nasa gawing kanluran ng Britanya.  Kinapapalooban ito ng mga bundok ng Cambrian, mga lambak, at ibang mga bulubunduking lupain. Makikita sa katimugan ng tangos ang bundok ng Snowdon, na may taas na 3,560 piye. Nasa Wales din ang isang malaking lawa, ang Bala.The New Book of Knowledge (Ang Bagong Aklat ng Kaalaman), nasa wikang Ingles, Grolier Incorporated, 1977, ISBN 0-7172-0508-8

Nasa Gales din ang bayan na may pinakamahabang pangalan: ang Llanfairpwllgwyngyllgogerychwyrndrobwllllandysiliogogogoch, na ang ibig sabihin ay "Simbahan ni Santa Maria sa loob ng hungkag na puting kastanyo, malapit sa isang mabilis na umaalimpuyong tubig, at simbahan ni Santo Tysilio ng mapulang kuweba".

 Mga pangunahing ani 
Likas na mayaman sa uling ang Gales, at napagkukunan din ng tanso, oksido de sik, nikel, at apog.

 Mga mamamayan 
Tinatawag na mga Welsh ang mga mamamayan ng Gales. Nagsimula sila sa tribung Celtic na nanggaling sa kanlurang Britanya. Nahaluan din ang mga Welsh ng mga lahing Norman at Ingles.

 Wika, sining, at panitikan 
May sariling wika ang mga Welsh. Nagmula ang kanilang wika mula sa wikang Gaeliko, ang wika ng mga Kelt.  Isang wikang walang titik na J, K, V, X at Z ang alpabeto ng mga Welsh.  Kabilang sa panitikan ng mga Welsh ang kuwentong-bayan ni Haring Arturo at mga Kabalyero ng Bilog na Mesa.  Sa matandang literatura, itinuturing na mahalaga ang tulang Gododdin at mga kalipunan ng mga alamat, ang Mabinogion.  Tinuturing ding mahalaga ang mga makatang sina Dafydd ap Gwilym at Dylan Thomas.

Mga sanggunian

Kategorya:United Kingdom